Publication: Magyar Közlöny
Issue: MK-2000-29 (Year: 2000, Number: 29)
Era: 1990-2004
Section: foglalt az önkormányzati lakbértámogatás szabályozásának kérdésében. A 78/1995. (XII. 21.) AB határozat megállapította, hogy a lakbértámogatás önkormányzati rendeleti szabályozásának elmulasztása törvénysértésnek minősül, és meghatározott határidő tűzésével felhívta az önkormányzatot, hogy szabályozási kötelezettségének tegyen
Paragraph Index: 147

foglalt az önkormányzati lakbértámogatás szabályozásának kérdésében. A 78/1995. (XII. 21.) AB határozat megállapította, hogy a lakbértámogatás önkormányzati rendeleti szabályozásának elmulasztása törvénysértésnek minősül, és meghatározott határidő tűzésével felhívta az önkormányzatot, hogy szabályozási kötelezettségének tegyen eleget. E határozatának az indokolásában az Alkotmánybíróság kifejtette, hogy az Alkotmány 43. § (2) bekezdésének azon rendelkezéséből, mely szerint az önkormányzati jogokat és kötelezettségeket törvény állapítja meg, következik az, hogy törvény az önkormányzatok számára jogalkotási kötelezettséget állapíthat meg. Az Lt. 43. §-a idézett rendelkezéseiben meghatározott jogalkotási kötelezettség ezen az alkotmányi előíráson alapul. Az önkormányzat a törvényben kötelezően előírt feladat- és hatáskörében eljárni köteles, ez vonatkozik a jogalkotási kötelezettségére is. A helyi önkormányzatnak az Alkotmány 44/A. § (1) bekezdés a) pontjában szabályozott szabályozási autonómiája nem terjed addig, hogy a rendelet megalkotására vonatkozó kötelezettségét mellőzze. (ABH 1995, 556., 560—561.) Ezt követően az Alkotmánybíróság több határozatában is kimondta, hogy a lakbértámogatás szabályozására a helyi önkormányzatot jogalkotási kötelezettség terheli. E határozataiban az Alkotmánybíróság rámutatott arra is, hogy a szociális igazgatásról és szociális ellátásokról

Source: https://magyarkozlony.hu/hivatalos-lapok/3666b27a4d94e4fcad2078b5404611a03ade1133/dokumentumok/0769e33c2ecb61778f54daace3afe88ab9b18403/letoltes